|  |  |
| --- | --- |
| **Denumirea măsurii** | ***Promovarea incluziunii sociale în Microregiunea ARIEȘUL MARE*** |
| **Codul măsurii** | M4 /6 B |
| **Tipul măsurii** | **INVESTIȚII**  SERVICII  □ SPRIJIN FORFETAR |
| **1 Descrierea generală a măsurii** | |
| 1.1 Justificare. Corelare cu analiza SWOT | Infrastructura socială din teritoriu a fost analizată din prisma grupurilor vulnerabile identificate în fiecare UAT membru al GAL Arieșul Mare.  La nivelul fiecărei UAT s-au identificat grupuri vulnerabile și s-a constatat nivelul foarte redus de centre și servicii sociale comparativ cu nevoile grupurilor vulnerabile (persoane cu dizabilități, copii în dificultate, persoane vârstnice, persoane de etnie romă).  Gradul redus de dezvoltare a serviciilor este puternic reliefat de faptul că la nivelul teritoriului nu există furnizori acreditați de servicii sociale.  Nevoile sociale ale teritoriului sunt parțial rezolvate prin aportul serviciilor sociale prestate de către sistemele județene de asistență socială și protecția copilului.  Persoanele sau grupurile identificate ca fiind în dificultate ori în situaţie de risc de marginalizare sau excluziune socială includ: copiii, copiii instituţionalizaţi, tinerii, tinerii de peste 18 ani care părăsesc sistemul de stat de protecţie a copilului, vârstnicii dependenţi, fără sprijin familial sau săraci, femeile, mamele adolescente, locuitorii din mediul rural, romii, familiile monoparentale, familiile cu mai mult de doi copii, persoanele cu dizabilităţi, şomerii, persoanele fără venituri sau cu venituri mici, persoanele dependente de consumul de droguri, alcool sau alte substanţe toxice, persoanele infectate sau care trăiesc cu HIV/SIDA, persoanele care au părăsit penitenciarele, infractorii şi foştii delincvenţi, persoanele afectate de violenţa în familie, victimele traficului de fiinţe umane, imigranţii, refugiaţii, azilanţii, persoanele fără adăpost, copiii străzii, persoanele care suferă de boli cronice sau incurabile.  Este de remarcat și numărul redus de furnizori acreditați de servicii de ocupare care activează la nivelul microregiunii.  Arătăm că majoritatea persoanelor cu studii incomplete și depășesc vârsta de acces în sistemul de educație, motiv pentru care se impun soluții de învățare non formale de timpul alfabetizării (formarea deprinderilor de scris și de citit) pentru a le crește șansele de incluziune socială. |
| 1.2 Obiectivul de dezvoltare rurală al Reg (UE) nr. 1305/2013 | Măsura contribuie la operaționalizarea în microregiune a ***obiectivului III*** din Regulamentul ( UE) nr.1303/2013, respectiv:  ”*Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă”* |
| 1.3 Obiectivul specific al măsurii | Dezvoltarea unui sistem integrat de servicii care să contribuie la incluziunea socială a grupurilor vulnerabile din Microregiunea ”Arieșul Mare” . |
| 1.4 Contribuție la prioritatea/  prioritățile prevăzute la art.5. Reg (UE) nr. 1305/2013 | Măsura contribuie la aplicarea în microregiune a priorității P6 a Regulamentul UE nr.1303/2013, respectiv:  *” Promovarea incluziunii sociale, a reducerii sărăciei și a dezvoltării economice în zonele rurale”.* |
| 1.5 Contribuție la prioritățile SDL (locale) | Măsura contribuie la aplicare ***priorităților specifice domeniului social*** din cadrul din SDL :   * Îmbunătățirea gradului de coeziune socială la nivel comunitar și intercomunitar din microregiune, * Dezvoltarea sistemului de servicii sociale, de ocupare în muncă și medicale furnizate în structuri fixe și cu echipe mobile, * Creșterea numărului de persoane care depășesc statutul de vulnerabilitate datorită ocupării în muncă și integrării sociale. |
| 1.6 Măsura corespunde obiectivelor art... din Reg (UE) nr. 1305/2013 | Măsura corespunde obiectivelor care decurg din Regulamentul UE nr.1303/2013, Art. 20. *”Servicii de bază și reînnoirea satelor în zonele rurale ”*, literele ”d” și ”g”. |
| 1.7 Contribuția la domeniile de intervenție ale Reg (UE) nr. 1305/2013 | Măsura contribuie la îndeplinirea în microregiune a priorității 6 B ” *Încurajarea dezvoltării locale în zonele rurale”* , din Regulamentul ( UE) nr.1303/2013. |
| 1.8 Contribuția la obiectivele transversale ale Reg (UE) nr. 1305/2013 | Măsura contribuie la aplicarea obiectivelor transversale ”*mediu și climă*” și ”*inovare”* ale Regulamentului (UE) nr.1303/2013.  Caracterul inovativ - se adresează clar unor unor activități din sectoare deficitare conform nevoilor rezultate din analiza SWOT. Soluția inovativă survine și prin abordarea problemei sociale din perspectiva valorificării oportunităților locale prin oferirea de servicii integrate, precum și relaționarea serviciilor cu grupurile vulnerabile mai numeroase și prevederile din standardele de calitate aferente serviciilor propuse.  Contribuie la obiectivele transversale de mediu și climă întrucât vor fi stimulate proiectele care prevăd utilizarea energiei verzi fiind sprijinită astfel protecția mediului și combaterea schimbărilor climatice. |
| 1.9 Complementaritate cu alte măsuri din SDL | Măsura de infrastructură socială asigură complementaritatea cu alte două măsuri, respectiv:  - M1/6 B Dezvoltarea și modernizarea satelor din microregiunea Arieșul Mare  - M3/6 A Dezvoltarea activităților non-agricole în microregiunea Arieșul Mare  Elementele de complementaritate sunt reprezentate de beneficiarii direcți și indirecți comuni, dar pentru care fiecare măsură în parte acoperă alt tip de nevoi. |
| 1.10 Sinergia cu alte măsuri SDL | Măsura asigură sinergii cu M1/6B alături de care contribuie la îndeplinirea aceleiași priorități, respectiv” *Promovarea incluziunii sociale, a reducerii sărăciei și a dezvoltării economice în zonele rurale*”. |
| **2. Valoarea adăugată a măsurii** | |
| Elementele de valoare adăugată sunt generate de :  - Intervenţiile în domeniul incluziunii sociale a persoanelor, grupurilor şi comunităţilor vulnerabile, inclusiv a populaţiei rome, a persoanelor cu dizabilităţi şi a persoanelor în vârstă dependente, se concentrează pe abordarea de tip dezvoltare locală plasată sub responsabilitatea comunităţii şi pe tranziţia de la îngrijirea instituţionalizată la serviciile la nivelul comunităţii.  - cerința de ”serviciu integrat”, precum și relaționarea serviciilor cu grupurile vulnerabile mai numeroase și prevederile din standardele de calitate aferente serviciilor propuse.  Valoarea adăugată a măsurii este dată și de implicărea de jos în sus a populației și a participării integrate a reprezentanților sectoarelor economice. | |
| **3. Trimiteri la alte acte legislative** | |
| * Legea nr. 292/2011 a asistenței sociale, cu modificările și completările ulterioare; * Legea nr. 197/2012 privind asigurarea calității în domeniul serviciilor sociale, cu modificările și completările ulterioare; * Legea nr. 219/2015 privind economia socială; * Hotărârea Guvernului nr. 1113/2014 privind aprobarea strategiei naționale pentru protecția și promovarea drepturilor copilului pentru perioada 2014-2020 şi a Planului operaţional pentru implementarea Strategiei; * Hotărârea Guvernului nr. 118/2014 pentru aprobarea normelor metodologice de aplicare a prevederilor Legii nr.197/2012 privind asigurarea calității în domeniul serviciilor sociale; * Hotărârea Guvernului nr. 18/2015 pentru aprobarea Strategiei Guvernului României de incluziune a cetăţenilor români aparţinând minorităţii rome pentru perioada 2015-2020, cu modificările și completările ulterioare; * Hotărârea Guvernului nr. 383/2015 pentru aprobarea Strategiei Naționale privind incluziunea socială și reducerea sărăciei pentru perioada 2015-2020; * Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale; * Hotărârea Guvernului nr. 1071/2013 privind aprobarea Strategiei Naționale pentru Ocuparea Forței de Muncă 2014 – 2020 şi a Planului de acţiuni pe perioada 2014- 2020 pentru implementarea Strategiei naţionale; * HG 226/2015 cu modificările și completările ulterioare.   *Alte documente :*  Programul Operațional Capital Uman (POCU) 2014 – 2020 :  – Axa prioritară 5 – Obiectiv specific 5.2; | |
| **4. Beneficiari direcți/indirecți (grup țintă)** | |
| 4.1 Beneficiari direcți | Instituții publice; Organizații neguvernamentale; Grupul de Acțiune Locală Arieșul Mare care poate aplica în calitate de solicitant/ partener în cadrul proiectului, Societăți comerciale. In cadrul SDL măsura M4/6B se adresează celor care au beneficiat de finanțare in calitate de beneficiar direct ai măsurii M1/6B, respectiv autorităților publice locale(ex. UAT), astfel măsura M1/6B asigură complementaritatea cu M4/6B. De asemenea, în cadrul măsurii M1/6B **beneficiarii indirecti** (Organizații neguvernamentale-ONG) sunt beneficiari direcți ai măsurii M4/6B, astfel măsura M1/6B este complementara cu măsura M4/6B. |
| 4.2 Beneficiari indirecți | Caracterul integrat al măsurii generează cel puțin două tipuri de beneficiari indirecți, respectiv:  - membrii comunităților locale vulnerabile în situații de dificultate pentru care se pune bazele unui sistem integrat de servicii de incluziune socială.  - furnizorii de servicii sociale, medicale și de ocupare asupra cărora scade presiunea grupurilor vulnerabile datorită dezvoltării sistemului de incluziune socială. |
| **5. Tip de sprijin** | |
| Sprijinul este stabilit în conformitate cu prevederile art. 67 al Reg. (UE) nr. 1303/2013 și face referire la :  -Rambursarea costurilor eligibile suportate și plătite efectiv,  -Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013. | |
| **6. Tipuri de acțiuni eligibile și neeligibile** | |
| 6.1.**Tipuri de acțiuni eligibile**  - Înființarea de Centre sociale la nivelul UAT;  - Proiectare și execuția lucrărilor de construcție și amenajare a spațiilor pentru centrele sociale și multifuncționale;  - Dotarea centrelor cu echipamente și mobilier specific;   * Servicii de asistență comunitară și/sau ambulanță socială.   6.2.**Tipuri de acțiuni neeligibile**  Nu pot fi finanțate centrele de tip rezidențial.  *Nu sunt finanțate serviciile sociale prestate in cadrul Centrelor Multifunctionale de Dezvoltare Integrată.* | |
| **7. Condiții de eligibilitate** | |
| 7.1 Pentru proiecte de investiții | |
| * Solicitantul de finanțare are sediul social în Microregiunea Arieșul Mare. * Solicitantul se încadrează în categoria beneficiarilor eligibili. * Solicitantul nu trebuie sa fie în insolvență sau în incapacitate de plată. * Solicitantul se angajează să asigure întreținerea / mentenanța investiției pe o perioadă de minim 5 ani de la ultima plată/ Leader. * Investiția să se încadreze în tipul de sprijin prevăzut în măsura de infrastructruă socială. * Investiția să se realizeze în teritoriul GAL Arieșul Mare. | |
| **8. Criterii de selecție** | |
| Acțiunea solicitanților privați în parteneriat cu o instituție publică sau ONG pentru a asigura condițiile necesare acreditării serviciilor sociale  ***Centrele sociale*** care se vor înființa la nivelul UAT sau în comunitățile care solicită acest tip de sprijin.  Dotarea clădirilor în care se realizează investiția cu sisteme care utilizează energia regenerabilă. | |
| **9. Sume aplicabile și rata sprijinului** | |
| 9.1 Justificare | |
| Parteneriatul a stabilit cuantumul sprijinului și intensitatea acestuia în funcție de :   * Specificitatea lucrărilor de construcții din mediul rural; * Prețul pieței pentru lucrările de reparații; * Valoarea anterioară a unor proiecte similare; * Necesarul de dotări pentru funcționarea optimă a centrelor. | |
| 9.2 Sume aplicabile și rata sprijinului | |
| Intensitatea sprijinului se asigură diferențiat, respectiv:   * pentru investiții negeneratoare de venit – până la 100%, * pentru investiții generatoare de venit cu utilitate publică – până la 100%, * pentru investiții generatoare de venit – până la 90 %,   Valoarea finanțării nermabursabile pe un proiect nu poate depăși 75.000 Euro. | |
| **10. Indicatori de monitorizare** | |
| Populație netă care beneficiază de servicii/infrastructuri îmbunătățite: 1400  Numărul locurilor de muncă nou create: 0  Numărul Centrelor sociale înființate la nivelul UAT: 1 | |